Ülemöödunud aastal ostis nelipühi kirik 45 miljonit krooni maksnud Harjuoru võimla - maja, millest on mööda käinud kõik Toompeale tõttajad. Sada aastat tagasi ehitatud võimlast on nelipühilased aastaga ehitanud kirikukeskuse, kus piiskop Ago Lilleoru sõnul saab kiriklike toimingute kõrval korraldada kontserte, konverentse, seminare, külastada kohvikuid ja palju muud. «Et see ei  oleks ainult rangelt sakraalhoone, vaid et seda saaks kasutada ka siis, kui meie maja kogudusena ei vaja,» on piiskop veendunud.